《喜王露湑至自三峰 其二》
清代·汪霦

曾向南天把酒卮，飞扬意气更谁知。千秋燕市悲歌侣，一卷松陵唱和诗。

海荔乍残人散后，江枫初老雁来时。钓龙台上还山约，及此幽寻也未迟。

作者简介：浙江钱塘人，原籍平湖，字朝采，号东川。康熙十五年进士。官行人。十八年，举鸿博，授编修。官至户部侍郎。有《西泠唱和集》。